CELEX: 32022R0007
Language: ro
Date: 2022-01-05 00:00:00
Title: Regulamentul de punere în aplicare (UE) 2022/7 al Comisiei din 5 ianuarie 2022 de modificare a anexei V la Regulamentul de punere în aplicare (UE) 2020/2235 în ceea ce privește cerințele de sănătate animală pentru intrarea în Uniune a produselor lactate conținute în produse compuse cu durată lungă de conservare (Text cu relevanță pentru SEE)

6.1.2022   
               
               
                  RO
               
               
                  Jurnalul Oficial al Uniunii Europene
               
               
                  L 2/1
               
            
         REGULAMENTUL DE PUNERE ÎN APLICARE (UE) 2022/7 AL COMISIEI
         din 5 ianuarie 2022
         de modificare a anexei V la Regulamentul de punere în aplicare (UE) 2020/2235 în ceea ce privește cerințele de sănătate animală pentru intrarea în Uniune a produselor lactate conținute în produse compuse cu durată lungă de conservare
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1), în special articolul 7 alineatul (2) litera (a),
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (2), în special articolul 238 alineatul (3) și articolul 239 alineatul (3),
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (3), și în special articolul 90 primul paragraf literele (a) și (e), articolul 126 alineatul (3),
         întrucât:
         
                     (1)
                  
                  
                     Regulamentul delegat (UE) 2020/692 al Comisiei (4) completează normele de sănătate animală prevăzute în Regulamentul (UE) 2016/429 în ceea ce privește, printre altele, intrarea în Uniune a transporturilor de anumite produse de origine animală. Mai precis, articolul 163 din regulamentul delegat menționat, astfel cum a fost modificat recent prin Regulamentul delegat (UE) 2021/1703 al Comisiei (5), stabilește cerințe specifice pentru intrarea în Uniune a produselor de origine animală conținute în produsele compuse cu durată lungă de conservare. Printre altele, articolul respectiv stabilește cerințe privind tratamentul de atenuare a riscurilor aplicabil produselor lactate conținute în astfel de produse compuse, ținând seama de statutul sanitar al țării terțe, al teritoriului terț sau al zonei din acestea de unde provin.
                  
               
                     (2)
                  
                  
                     Regulamentul de punere în aplicare (UE) 2020/2235 al Comisiei (6) stabilește norme de aplicare a Regulamentelor (UE) 2016/429 și (UE) 2017/625 în ceea ce privește modelele, printre altele, de atestare pentru intrarea în Uniune a anumitor produse de origine animală. Mai precis, anexa V la Regulamentul de punere în aplicare (UE) 2020/2235 stabilește un model de atestare privată din partea operatorului care introduce în Uniune produse compuse cu durată lungă de conservare, în conformitate cu articolul 14 din Regulamentul delegat (UE) 2019/625 al Comisiei (7).
                  
               
                     (3)
                  
                  
                     Atestarea privată prevăzută în anexa V la Regulamentul de punere în aplicare (UE) 2020/2235 ar trebui înlocuită cu o versiune actualizată, ținând seama de cerințele referitoare la tratamentele de atenuare a riscurilor pentru produsele lactate prevăzute în Regulamentul delegat (UE) 2020/692, astfel cum a fost modificat prin Regulamentul delegat(UE) 2021/1703.
                  
               
                     (4)
                  
                  
                     Prin urmare, Regulamentul de punere în aplicare (UE) 2020/2235 trebuie să fie modificat în consecință.
                  
               
                     (5)
                  
                  
                     Întrucât Regulamentul de punere în aplicare (UE) 2020/2235 se aplică începând cu 21 aprilie 2021, este necesar, din motive de securitate juridică, ca modificările Regulamentului (UE) 2020/2235 efectuate prin prezentul regulament să intre în vigoare în regim de urgență.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa V la Regulamentul de punere în aplicare (UE) 2020/2235 se înlocuiește cu textul din anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 ianuarie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 139, 30.4.2004, p. 55.
         
            (2)  JO L 84, 31.3.2016, p. 1.
         
            (3)  JO L 95, 7.4.2017, p. 1.
         
            (4)  Regulamentul delegat (UE) 2020/692 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de materiale germinative și de produse de origine animală (JO L 174, 3.6.2020, p. 379).
         
            (5)  Regulamentul delegat (UE) 2021/1703 al Comisiei din 13 iulie 2021 de modificare a Regulamentului delegat (UE) 2020/692 referitor la cerințele privind sănătatea animală pentru intrarea în Uniune a produselor de origine animală conținute în produsele compuse (JO L 339, 24.9.2021, p. 29.)
         
            (6)  Regulamentul de punere în aplicare (UE) 2020/2235 al Comisiei din 16 decembrie 2020 de stabilire a normelor de aplicare a Regulamentelor (UE) 2016/429 și (UE) 2017/625 ale Parlamentului European și ale Consiliului în ceea ce privește modelele de certificate de sănătate animală, modelele de certificate oficiale și modelele de certificate de sănătate animală/oficiale pentru intrarea în Uniune și circulația în interiorul Uniunii a transporturilor de anumite categorii de animale și mărfuri, certificarea oficială privind astfel de certificate și de abrogare a Regulamentului (CE) nr. 599/2004, a Regulamentelor de punere în aplicare (UE) nr. 636/2014 și (UE) 2019/628, a Directivei 98/68/CE și a Deciziilor 2000/572/CE, 2003/779/CE și 2007/240/CE (JO L 442, 30.12.2020, p. 1).
         
            (7)  Regulamentul delegat (UE) 2019/625 al Comisiei din 4 martie 2019 de completare a Regulamentului (UE) 2017/625 al Parlamentului European și al Consiliului în ceea ce privește cerințele pentru intrarea în Uniune a transporturilor de anumite animale și mărfuri destinate consumului uman (JO L 131, 17.5.2019, p. 18).
      
      
         
            ANEXĂ
            
               
                  
                     „ANEXA V
                     MODEL DE ATESTAT PRIVAT ELABORAT DE OPERATORUL CARE INTRODUCE ÎN UNIUNE PRODUSE COMPUSE CU DURATĂ LUNGĂ DE CONSERVARE ÎN CONFORMITATE CU ARTICOLUL 14 DIN REGULAMENTUL DELEGAT (UE) 2019/625
                     
                        
                     
                                 
                                    Partea II: Atestat
                                 
                              
                              
                                 
                                    II. Informații sanitare
                                 
                              
                              
                                 
                                    II.a
                                 
                              
                              
                                 
                                    Atestat
                                 
                              
                              
                                 
                                    II.b
                                 
                              
                              
                                 
                                    Referința IMSOC
                                 
                              
                           
                                 Subsemnatul, …
                                 (Numele, adresa și informațiile de contact ale importatorului)
                                 în calitate de responsabil pentru intrarea în Uniune a transportului de produse compuse descris în partea I, declar că produsele compuse însoțite de prezentul atestat:
                                 
                                             1.
                                          
                                          
                                             îndeplinesc cerințele aplicabile menționate la articolul 126 alineatul (2) din Regulamentul (UE) 2017/625 al Parlamentului European și al Consiliului (A);
                                          
                                       
                                             2.
                                          
                                          
                                             nu necesită să fie depozitate sau transportate în condiții de temperatură controlată;
                                          
                                       
                                             3.
                                          
                                          
                                             nu conțin alte tipuri de materii provenite din carne prelucrată decât gelatina, colagenul sau produse înalt rafinate menționate în secțiunea XVI din anexa III la Regulamentul (CE) nr. 853/2004 al Parlamentului European și al Consiliului (B);
                                          
                                       
                                             4.
                                          
                                          
                                             conțin ingrediente din următoarea listă de ingrediente de origine vegetală și de produse prelucrate de origine animală(2):
                                             …;
                                          
                                       
                                             5.
                                          
                                          
                                             conțin produse prelucrate de origine animală pentru care sunt prevăzute cerințe în anexa III la Regulamentul (CE) nr. 853/2004, provenite din următoarea sau din următoarele unități autorizate(3):
                                             …;
                                          
                                       
                                             6.
                                          
                                          
                                             conțin produse prelucrate de origine animală care provin din țări terțe sau din regiuni ale acestora autorizate să exporte în Uniune fiecare produs prelucrat de origine animală, astfel cum sunt enumerate în Decizia 2011/163/UE a Comisiei (C);
                                          
                                       
                                             7.
                                          
                                          
                                             provin din țări terțe sau regiuni ale acestora autorizate să exporte în Uniune produse din carne, produse lactate, produse pe bază de colostru, produse pescărești sau produse din ouă în baza cerințelor Uniunii în materie de sănătate animală și publică și care sunt enumerate cel puțin pentru unul dintre aceste produse de origine animală în conformitate cu Regulamentul de punere în aplicare (UE) 2021/405 al Comisiei (D) și cu Regulamentul de punere în aplicare (UE) 2021/404 al Comisiei (E);
                                          
                                       
                                             8.
                                          
                                          
                                             au fost produse într-o unitate care respectă standarde de igienă recunoscute ca fiind echivalente cu cele prevăzute în Regulamentul (CE) nr. 852/2004 al Parlamentului European și al Consiliului (F);
                                          
                                       
                                             9.
                                          
                                          
                                             au fost produse în condiții care garantează respectarea nivelurilor maxime de reziduuri de pesticide stabilite în Regulamentul (CE) nr. 396/2005 al Parlamentului European și al Consiliului (G) și a nivelurilor maxime pentru contaminanți stabilite în Regulamentul (CE) nr. 1881/2006 al Comisiei (H);
                                          
                                       
                                             10.
                                          
                                          
                                             conțin produse lactate care:
                                             
                                                         
                                                            (4)(5) fie
                                                      
                                                      
                                                         nu au fost supuse unui tratament specific de diminuare a riscurilor prevăzut în anexa XXVII la Regulamentul delegat (UE) 2020/692 al Comisiei (I);
                                                      
                                                   
                                                         
                                                            (4)(6) fie
                                                      
                                                      
                                                         au fost supuse unui tratament specific de diminuare a riscurilor prevăzut în coloana A sau B din tabelul anexei XXVII la Regulamentul delegat (UE) 2020/692;
                                                      
                                                   
                                                         
                                                            (4)(7) fie
                                                      
                                                      
                                                         au fost supuse unui tratament specific de diminuare a riscurilor cel puțin echivalent cu unul dintre tratamentele prevăzute în coloana B din tabelul anexei XXVII la Regulamentul delegat (UE) 2020/692;
                                                      
                                                   
                                       
                                             11.
                                          
                                          
                                             conțin produse din ouă care au fost supuse unui tratament specific de diminuare a riscurilor cel puțin echivalent cu unul dintre tratamentele prevăzute în tabelul din anexa XXVIII la Regulamentul delegat (UE) 2020/692(4).
                                          
                                       
                                    Observații
                                 
                                 În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special cu articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectul atestat includ Regatul Unit în ceea ce privește Irlanda de Nord.
                              
                           
                                  
                              
                              
                                 Data
                              
                              
                                  
                              
                              
                                 Calificarea și titlul importatorului(8)
                                 
                              
                              
                                  
                              
                           
                                  
                              
                              
                                 Ștampila
                              
                              
                                  
                              
                              
                                 Semnătura
                              
                              
                                  
                              
                           
                                 
                                    (2)
                                 
                              
                              
                                 Se enumeră ingredientele în ordine descrescătoare în funcție de greutate. Este permisă gruparea anumitor ingrediente ca produse lactate, produse pescărești, produse din ouă, produse de origine neanimală, după caz.
                              
                           
                                 
                                    (3)
                                 
                              
                              
                                 Se introduce numărul de aprobare al unității (unităților) care a(u) produs produsele prelucrate de origine animală conținute în produsul compus și țara terță sau teritoriul terț sau zona din aceasta în care se află unitatea autorizată, astfel cum este prevăzut la articolul 4 alineatul (2) din Regulamentul (CE) nr. 853/2004 și astfel cum precizează operatorul din sectorul alimentar importator.
                              
                           
                                 
                                    (4)
                                 
                              
                              
                                 Se păstrează mențiunea corespunzătoare.
                              
                           
                                 
                                    (5)
                                 
                              
                              
                                 Numai dacă:
                                 
                                             (a)
                                          
                                          
                                             țara terță sau teritoriul terț sau zona din acestea din care provine produsul compus (codul ISO al țării introdus în caseta 1.7 din partea I a atestului) este listat(ă) pentru intrarea în Uniune a laptelui crud și a produselor lactate care nu fac obiectul unui tratament de atenuare a riscurilor în conformitate cu anexa XVII la Regulamentul de punere în aplicare (UE) 2021/404 (J);
                                             și
                                          
                                       
                                             (b)
                                          
                                          
                                             unitatea autorizată din care provine laptele crud sau produsul lactat (indicată la punctul 5 din partea II a atestatului) este situată:
                                             
                                                         (i)
                                                      
                                                      
                                                         într-o țară terță sau într-un teritoriu terț sau într-o zonă din acestea listat(ă) pentru intrarea în Uniune a laptelui crud și a produselor lactate care nu fac obiectul unui tratament de atenuare a riscurilor în conformitate cu anexa XVII la Regulamentul de punere în aplicare (UE) 2021/404; sau
                                                      
                                                   
                                                         (ii)
                                                      
                                                      
                                                         în Uniune.
                                                      
                                                   
                                       
                           
                                 
                                    (6)
                                 
                              
                              
                                 Numai dacă:
                                 
                                             (a)
                                          
                                          
                                             țara terță sau teritoriul terț sau zona din acestea din care provine produsul compus (codul ISO al țării introdus în caseta 1.7 din partea I a atestatului) este listat(ă) pentru intrarea în Uniune a produselor lactate care fac obiectul unui tratament de atenuare a riscurilor în conformitate cu anexa XVIII la Regulamentul de punere în aplicare (UE) 2021/404;
                                             și
                                          
                                       
                                             (b)
                                          
                                          
                                             unitatea autorizată din care provine laptele crud sau produsul lactat (indicată la punctul 5 din partea II a atestatului) este situată:
                                             
                                                         (i)
                                                      
                                                      
                                                         într-o țară terță sau într-un teritoriu terț sau într-o zonă din acestea, enumerate pentru intrarea în Uniune a produselor lactate care fac obiectul unui tratament de atenuare a riscurilor în conformitate cu anexa XVIII la Regulamentul de punere în aplicare (UE) 2021/404; sau
                                                      
                                                   
                                                         (ii)
                                                      
                                                      
                                                         în Uniune.
                                                      
                                                   
                                       
                           
                                 
                                    (7)
                                 
                              
                              
                                 Dacă:
                                 
                                             (a)
                                          
                                          
                                             țara terță sau teritoriul terț sau zona din acestea din care provine produsul compus (codul ISO al țării introdus în caseta 1.7 din partea I a atestatului) nu este listat(ă) pentru intrarea în Uniune a laptelui crud și/sau a produselor lactate în conformitate cu anexa XVII sau XVIII la Regulamentul de punere în aplicare (UE) 2021/404;
                                             și
                                          
                                       
                                             (b)
                                          
                                          
                                             unitatea autorizată din care provine produsul lactat (indicată la punctul 5 din partea II a atestatului) este situată:
                                             
                                                         (i)
                                                      
                                                      
                                                         într-o țară terță sau într-un teritoriu terț sau într-o zonă din acestea listat(ă) pentru intrarea în Uniune a laptelui crud și/sau a produselor lactate în conformitate cu anexa XVII sau XVIII la Regulamentul de punere în aplicare (UE) 2021/404; sau
                                                      
                                                   
                                                         (ii)
                                                      
                                                      
                                                         în Uniune.
                                                      
                                                   
                                       
                           
                                 
                                    (8)
                                 
                              
                              
                                 Importator: Reprezentantul operatorilor din sectorul alimentar importatori astfel cum este prevăzut la articolul 14 alineatul (1) din Regulamentul delegat (UE) 2019/625 al Comisiei din 4 martie 2019 de completare a Regulamentului (UE) 2017/625 al Parlamentului European și al Consiliului în ceea ce privește cerințele pentru intrarea în Uniune a transporturilor de anumite animale și mărfuri destinate consumului uman (JO L 131, 17.5.2019, p. 18).
                              
                           
               ”
            
               (A)  Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (JO L 95, 7.4.2017, p. 1).
            
               (B)  Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (JO L 139, 30.4.2004, p. 55).
            
               (C)  Decizia 2011/163/UE a Comisiei din 16 martie 2011 privind aprobarea planurilor prezentate de țări terțe în conformitate cu articolul 29 din Directiva 96/23/CE a Consiliului (JO L 70, 17.3.2011, p. 40).
            
               (D)  Regulamentul de punere în aplicare (UE) 2021/405 al Comisiei din 24 martie 2021 de stabilire a listelor cu țările terțe sau regiunile din acestea autorizate pentru introducerea în Uniune a anumitor animale și mărfuri destinate consumului uman în conformitate cu Regulamentul (UE) 2017/625 al Parlamentului European și al Consiliului (JO L 114, 31.3.2021, p. 118).
            
               (E)  Regulamentul de punere în aplicare (UE) 2021/404 al Comisiei din 24 martie 2021 de stabilire a listelor cu țările terțe, teritoriile sau zonele din acestea din care introducerea în Uniune de animale, material germinativ și produse de origine animală este autorizată în conformitate cu Regulamentul (UE) 2016/429 al Parlamentului European și al Consiliului (JO L 114, 31.3.2021, p. 1).
            
               (F)  Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (JO L 139, 30.4.2004, p. 1).
            
               (G)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului (JO L 70, 16.3.2005, p. 1.)
            
               (H)  Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (JO L 364, 20.12.2006, p. 5).
            
               (I)  Regulamentul delegat (UE) 2020/692 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de materiale germinative și de produse de origine animală (JO L 174, 3.6.2020, p. 379).
            
               (J)  Regulamentul de punere în aplicare (UE) 2021/404 al Comisiei din 24 martie 2021 de stabilire a listelor cu țările terțe, teritoriile sau zonele din acestea din care introducerea în Uniune de animale, material germinativ și produse de origine animală este autorizată în conformitate cu Regulamentul (UE) 2016/429 al Parlamentului European și al Consiliului (JO L 114, 31.3.2021, p. 1).